Številka: 110-6/2021

Datum: 30. 8. 2021

Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE, 95/20, 28/21 - skl. US, v nadaljevanju ZJU) in 6. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06, 104/10)

**RS, Upravna enota Škofja Loka,** Poljanska cesta 2, Škofja Loka

objavlja interni natečaj za zasedbo prostega uradniškega delovnega mesta za nedoločen čas,

**SVETOVALEC (šifra DM: 128) v Oddelku za upravne notranje zadeve.**

Naloge na uradniškem delovnem mestu se opravljajo v nazivu: svetovalec III, svetovalec II in svetovalec I.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* sklenjeno delovno razmerje na uradniškem delovnem mestu za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so po sporazumu z Vlado RS vstopili v interni trg,
* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 7 mesecev delovnih izkušenj,
* opravljen strokovni izpit iz upravnega postopka,
* opravljeno usposabljanje za imenovanje v naziv.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira.

Kot ustrezne delovne izkušnje se štejejo tudi izkušnje javnih uslužbencev, ki so v okviru državne uprave ali v pravosodnih organih pridobili delovne izkušnje na delovnih mestih, za katere se zahteva dve stopnji nižja izobrazba, kot je zahtevana.

Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU.

Naloge delovnega mesta:

* pomoč pri pripravi osnutkov predpisov in drugih zahtevnejših gradiv,
* zbiranje, urejanje in priprava podatkov za oblikovanje zahtevnejših gradiv,
* vodenje in odločanje v zahtevnih upravnih postopkih na I. stopnji,
* izdajanje potrdil iz evidenc oziroma o dejstvih, o katerih UE ne vodi evidence, pa zakon določa izdajo potrdila o dejstvu,
* opravljanje drugih upravnih nalog podobne zahtevnosti,
* vodenje evidenc,
* opravljanje drugih nalog po nalogu vodje oddelka ali načelnika.

Kandidat vloži prijavo **na predpisanem obrazcu**, ki je sestavni del objave internega natečaja in mora vsebovati:

1. pisno izjavo, da ima sklenjeno delovno razmerje za nedoločen čas v organih državne uprave ali v drugih organih, ki so po sporazumu z Vlado RS vstopili v interni trg dela,
2. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja izobrazbe, pridobljen strokovni naziv ter leto in ustanova, na kateri je bila izobrazba pridobljena,
3. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela z datumom sklenitve in datumom prekinitve delovnega razmerja pri posameznem delodajalcu, opis dela ter stopnja zahtevnosti delovnega mesta),
4. pisno izjavo o izpolnjevanju pogoja opravljenega obveznega usposabljanja za imenovanje v naziv,
5. pisno izjavo kandidata o pridobljenem uradniškem nazivu, iz katerega je razviden naziv, ki ga ima,
6. pisno izjavo o izpolnjevanju pogoja strokovnega izpita iz upravnega postopka,
7. pisno izjavo, da za namen tega postopka dovoljuje RS Upravni enoti Škofja Loka pridobitev podatkov iz predhodnih točke tega odstavka iz centralne evidence oziroma iz kadrovske evidence organa, v katerem opravlja delo.

Zaželeno je, da prijava vsebuje tudi kratek življenjepis, v katerem naj kandidat poleg formalne izobrazbe navede tudi druga znanja, sposobnosti in veščine, ki jih je pridobil in so lahko pomembne za opravljanje dela na razpisanem delovnem mestu.

Strokovna usposobljenost kandidatov se bo presojala na podlagi navedb v prijavi in priložene dokumentacije, na podlagi osebnega razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 140/10) uvrstile samo popolne in pravočasno prispele prijave in le tisti kandidati, ki izpolnjujejo natečajne pogoje.

Izbrani kandidat bo delo na uradniškem delovnem mestu »svetovalec« opravljal v uradniškem nazivu svetovalec III, z možnostjo napredovanja v naziv svetovalec II in svetovalec I. Izbrani kandidat bo sklenil pogodbo o zaposlitvi oziroma aneks k pogodbi o zaposlitvi o premestitvi na uradniško delovno mesto svetovalec za nedoločen čas, s polnim delovnim časom.

Izbrani kandidat bo delo opravljal v prostorih Upravne enote Škofja Loka oziroma v drugih njenih uradnih prostorih.

Kandidat vloži prijavo v pisni obliki (na priloženem obrazcu Vloga za zaposlitev – interni natečaj), ki jo pošlje v zaprti ovojnici z označbo: »Za interni natečaj za delovno mesto svetovalec (šifra DM: 128) v Oddelku za upravne notranje zadeve, št. 110-6/2021« **na naslov**: Upravna enota Škofja Loka, Poljanska cesta 2, 4220 Škofja Loka, in sicer **v roku 10 dni po objavi** na osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana **na elektronski naslov**: ue.skofjaloka@gov.si, pri čemer veljavnost prijave ni pogojena z elektronskim podpisom.

Obvestilo o končanem postopku internem natečaju bo objavljeno na osrednjem spletnem mestu državne uprave GOV.SI.

Informacije o izvedbi javnega natečaja daje Marija Šlegel, tel. št. 04/ 5112-444.

Opomba: uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

 Mag. Bojan Miklavčič

 načelnik